《白莲社图》
明代·陶安

儒墨殊科混杂居，忘形拟作虎溪渔。花开冰雪暑不到，月在涟溪天自如。

座有名贤仍嗜酒，门无时贵暂停车。东林此会何潇洒，可是丹青得绪馀。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。